El Decret 376/1996, de 2 de desembre, de reestructuració de la Junta Consultiva de Contractació Administrativa de la Generalitat de Catalunya, i el Decret 237/2000, de 7 de juliol, que el va modificar, estableixen que el Ple d'aquest òrgan es compon, entre d'altres membres, per un vocal en representació de cadascun dels departaments de la Generalitat de Catalunya.
Aquests vocals formen part, així mateix, de la Comissió Permanent i/o de la Comissió de Classificació Empresarial.
El Decret 296/2003, de 20 de desembre, ha creat nous departaments, ha canviat la denominació d'altres i ha determinat novament l'àmbit de competències dels departaments de l'Administració de la Generalitat de Catalunya.
D'altra banda, el Decret 343/2003, de 29 de desembre, ha modificat la denominació del Departament de Governació i Administració Pública.
Amb posterioritat, en virtut dels decrets 152/2004, de 27 de gener, de modificació del Decret 296/2003; 193/2004, de 20 de febrer, de segona modificació del mateix Decret 296/2003, i 194/2004, de 20 de febrer, un dels nous departaments, el del Conseller en Cap, ha desaparegut i part de les seves funcions han passat a integrar-se dintre del Departament de la Presidència.
Com a conseqüència de l'entrada en vigor d'aquests decrets, es fa necessari adaptar la composició de la Comissió Permanent i de la Comissió de Classificació Empresarial de la Junta atès que, en relació amb el Ple de la Junta, la normativa vigent ja preveu la representació de tots els departaments i només cal adaptar les referències al Departament i al conseller d'Economia i Finances.
Per tant, d'acord amb el dictamen de la Comissió Jurídica Assessora, a proposta del conseller d'Economia i Finances i d'acord amb el Govern,
Es modifiquen els articles 7, 10 i 12 del Decret 376/1996, de 2 de desembre, segons la redacció efectuada pel Decret 237/2000, de 7 de juliol, que passen a tenir la redacció següent:
"El Ple de la Junta Consultiva és el màxim òrgan col·legiat decisori i està integrat pels membres següents:
"President/a: el/la secretari/ària general del Departament d'Economia i Finances.
"Vicepresident/a: el/la secretari/ària general del Departament de Política Territorial i Obres Públiques.
"L'interventor/a general de la Generalitat de Catalunya o l'interventor/a en qui delegui.
"El/la director/a del Gabinet Jurídic o l'advocat o advocada del Gabinet en qui delegui.
"Un/a vocal en representació de la Cambra Oficial de Contractistes d'Obres de Catalunya, designat pel conseller d'Economia i Finances, a proposta d'aquesta organització.
"Dos/dues vocals en representació de les organitzacions que agrupen empreses afectades pels contractes de subministraments i pels contractes de consultoria i assistència i de serveis, designats pel conseller o consellera d'Economia i Finances, a proposta d'aquestes organitzacions.
"Un/una vocal en representació de cadascun dels departaments de la Generalitat de Catalunya, nomenat pel conseller o consellera d'Economia i Finances, a proposta del conseller respectiu.
"Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret."
".1 La Comissió Permanent està integrada pels membres del Ple següents:
"L'interventor/a general o l'interventor/a en qui hagi delegat la seva representació en el plenari de la Junta.
"El/la director/a del Gabinet Jurídic o l'advocat o advocada en qui hagi delegat la seva representació en el plenari de la Junta.
"El/la representant de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de subministraments.
"Els/les vocals representants dels departaments de la Presidència; Relacions Institucionals i Participació; Governació i Administracions Públiques; Economia i Finances; Ensenyament, Sanitat i Seguretat Social; Política Territorial i Obres Públiques; Agricultura, Ramaderia i Pesca; Benestar i Família i Interior.
"Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret.
".2 Quan s'hagin de tractar assumptes plantejats per un Departament o que afectin directament un Departament no representat a la Comissió Permanent o una entitat, dependent o vinculada a aquell, el/la vocal del Departament corresponent al Ple de la junta podrà assistir a la reunió de la Comissió Permanent."
"La Comissió de Classificació Empresarial
"La Comissió de Classificació Empresarial està integrada per:
"Vicepresident/a: el/la director/a de Serveis del Departament d'Economia i Finances.
"Els/les vocals del Ple en representació dels departaments d'Economia i Finances; Ensenyament; Cultura; Sanitat i Seguretat Social; Política Territorial i Obres Públiques; Treball i Indústria; Justícia; Comerç, Turisme i Consum; Medi Ambient i Habitatge; Benestar i Família; Universitats, Recerca i Societat de la Informació.
"El/la vocal en representació de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de consultoria i assistència i de serveis.
"Secretari/a: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret.